Masaccio

Tommaso di ser Giovanni di Mone Cassai, nòm d'art Masaccio, nà a Castel San Giovanni, vzin a Firense, dël 1401 e mòrt a Roma dël 1428, a l'é stàit un pitor e un dj'inissiator dl'Arnassensa fiorentin-a, con ij sò amis Donatello e Brunelleschi.

Dël 1422 a l'é intrà ant la corporassion dij médich e spessiari fiorentin peui, dël 1424, ant la Confrerìa ëd San Luch.
A l'ha antlora travajà con Masolino pr'ij fresch dla capela Brancacci dla cesa ëd Santa Marìa dël Càrmin a Firense.
A la fin dël 1427 a l'é andàit a Roma.

 Sò stil artìstich 
Masaccio a l'é stàit ël pitor pi arvolussionari ëd sò temp.
An soa armarchèivol organisassion dle prospetive e la realtà spassial dij përsonage, Masaccio a arvela l'anfluss ëd Brunelleschi e Donatello.

 Euvre prinsipaj 
Fra 'l 1426 e ël 1428 l'artista a l'ha piturà ël fresch Santa Tërnità an Santa Marìa Novela, ch'a mzura 667x317 centim. L'euvra a rapresenta ël dògma tërnitari ambientà an na capela piturà, d'anté ch'a së s-ciàiro ël Crist an Cros, sostnù dal Pare e con la colomba dlë Spìrit Sant fra ij doi. Sota la Cros a son rapresentà Marìa e Gioann Evangelista. Pi sota as treuvo ij doi comitent che a assisto a la sena an ginojon e, për la prima vira ant l'art ossidental, a son dj' istesse dimension dle divinità.

Categorìa:Pitor